
Bendra informacija

Pirkimo objektas – lauko aikštelių ir lauko laiptų remonto darbai, atliekami naudojant betonines plyteles, vejos bortus ir betonines trinkeles. Darbai apima esamos dangos ardymą, naujų konstrukcijų įrengimą bei teritorijos sutvarkymą.

BENDROJI TECHNINĖ SPECIFIKACIJA
ĮSTATYMAI, ĮSTATAI, REIKALAVIMAI
Visos konstrukcijos, gaminiai ir medžiagos turi atitikti Lietuvos respublikos ir Europos sąjungos normų, draudimo kompanijų ir Užsakovo reikalavimus. 
Rangovas yra atsakingas už visų leidimų statybos darbams vykdyti iš valdžios įstaigų ir kitų institucijų gavimą.

Visos medžiagos turi turėti sertifikatus arba būti pripažintos tinkamomis naudoti Lietuvoje ir turėti atitinkamus atitikties įvertinimo dokumentus.

Rangovas turi vykdyti visus Lietuvos Respublikos normatyvinius aktus ir taisykles, išleistas bet kurios valdžios institucijos, kurios jurisdikcijoje yra statybų aikštelė.

Jeigu Rangovas naudojasi Subrangovų paslaugomis, prieš pradedant konkretų darbą, turi gauti Užsakovo sutikimą. Rangovas pasirenkamus subrangovus turi pristatyti Užsakovui ir gauti jo pritarimą. 
STATYBINIAI GAMINIAI, MEDŽIAGOS

Visi statybiniai gaminiai ir medžiagos turi atitikti techninėse specifikacijose nurodytus standartus ir būti nauji. Visiems nukrypimams nuo specifikacijos turi būti gautas Užsakovo pritarimas. 

Visos medžiagos turi būti pateiktos su:

- gamintojo rekvizitais, firmos atpažinimo ženklu;

- specifikacija;

- nuoroda ar skirta interjerui, ar eksterjerui;

- spalvos nuoroda;

- pagaminimo data; 

Rangovas privalo pristatyti visiems pagrindiniams produktams užsakymo kodus ir kilmės vietą bei pavadinimą, priežiūros, valymo ir keitimo tikslu.

Nenaudotinos medžiagos. Draudžiama naudoti medžiagas, kurių sudėtyje yra asbesto, kancerogenų, polifluoangliavandenilių (pvz. teflono), švino, švino druskų, kadmio druskų, chromo druskų, gyvsidabrio druskų, nikelio druskų. 

Nerekomenduojama naudoti akrilnitrilo polimerų (pvz. kaučiuko, ABS plastiko), chlorpreno kaučiuko (pvz. neopreno), poliacetatų, polivinilchloridų, polivinildenochloridų, aromatinių poliamidų, halogenidinių angliavandenilių, poliamidų. 

ĮPAKAVIMAS, TRANSPORTAVIMAS, TARPINIS SAUGOJIMAS

Transportavimo ir tarpinio saugojimo metu visi gaminiai ir medžiagos turi būti deramai uždengti ir supakuoti. Ant kiekvieno paketo turi būti nurodytas jo turinys. Jei pristatomos prekės yra birios ar nepakuotos, numeris, rūšis ir kokybė turi būti nurodoma pristatymo pranešime. 
Gaminių ir medžiagų pristatymą reikia koordinuoti pagal statybos darbų grafiką. Reikia vengti nereikalingo saugojimo statybos aikštelėje. Visi pristatomi gaminiai ir medžiagos turi būti su tinkamais dokumentais. Atvežtų prekių išvaizdą ir galimus defektus reikia patikrinti vizualiai prieš jas iškraunant. Prekių užsakovas yra atsakingas už pranešimų dėl galimos žalos pateikimą. Visos pretenzijos turi būti pateikiamos prekių tiekėjui, informuojant apie tai Inžinierių ir, jei tai reikalinga, Užsakovą.
SAUGOJIMAS AIKŠTELĖJE

Gaminiai ir medžiagos turi būti saugomi taip, kad nepablogėtų jų kokybė.
Medžiagos ir prekės, pažeistos ar kitaip sugadintos dėl veiklos statybos aikštelėje, turi būti pakeistos naujomis Rangovo sąskaita.

STATYBOS ĮRANGA IR STATYBOS METODAI

Visa įranga, statybinė technika, priedai ir statybos metodai turi tenkinti Lietuvos Respublikos darbo saugos reikalavimus.

VYKDYMAS

Visi darbai turi būti atliekami taikant bendrai naudojamus ir pageidautinus darbo metodus, patyrusią ir tinkamą darbo jėgą. Jei Rangovas nori panaudoti metodą, kuris nukrypsta nuo dokumentacijoje pateikto, Rangovas turi prašyti leidimo iš Užsakovo. Darbo metodo pakeitimas nesumažina Rangovo atsakomybės. Bet kokį perprojektavimą dėl metodo pakeitimo privalo kompensuoti Rangovas. 
ATASKAITOS

Visi klausimai, turintys įtakos darbams, turi būti aptarti prieš darbų pradžią. Darbo planai, įskaitant darbų saugą, priešgaisrinės apsaugos planus turi būti parengti iš anksto, jų turi būti laikomasi, jie turi būti tikrinami ir atitinkamai pagal juos turi būti atsiskaitoma pagal Rangovo pateiktą Užsakovui ir jo patvirtintą kokybės užtikrinimo sistemą. 
PRIĖMIMAS

Rangovas organizuoja priėmimą ir kviečia Užsakovą į priėmimą, kad galėtų gauti priėmimo aktą. Tikrinimo akte turi būti nurodyti nebaigti darbai ir defektų taisymas. Tie nebaigti darbai ir defektai, kuriuos Užsakovas sutinka priimti vėliau, turi būti registruojami atskirai. Darbai pagal patikrinimo įrašus, išskyrus šalintimus vėliau, turi būti atliekami neatidėliotinai ir tikrinami atskirai bei patvirtinami pagal galutinio priėmimo akto reikalavimus. 
ATSAKOMYBĖS UŽ DEFEKTUS LAIKOTARPIS

Defektai, kurie gali sukelti nepatogumų ar papildomą žalą, turi būti šalinami iškart. Galutinis patikrinimas turi būti atliekamas po vienerių metų nuo priėmimo datos. Priėmimo metu turi būti priimamas sprendimas dėl to, kokiu mastu ir kurie defektai turi būti šalinami iš karto, o kuriuos galima atidėti galutiniam defektų tikrinimui. Į Rangovo atsakomybę įeina visų defektų ir susidėvėjimų taisymas, išskyrus tuos, kuriuos sukėlė netinkama eksploatacija. Visi remonto darbai turi būti atliekami Rangovo ar tiekėjų, esant tinkamai Rangovo priežiūrai. Visi darbai turi būti atliekami laikantis darbo metodų ir kokybės standartų, pateikiamų kontrakte. 
GARANTIJA

Rangovui tenka Lietuvos Respublikos įstatymų nustatyta administracinė, civilinė ir baudžiamoji atsakomybė už blogai atliktų statybos darbų padarinius statybos metu ir per nustatytą statinio garantinį laiką (kurio pradžia skaičiuojama nuo statinio atidavimo naudoti dienos):

- statinių - 5 metai;

- paslėptų statinio elementų (konstrukcijų, vamzdynų) - 10 metų;

Rangovas privalo garantiniu laikotarpiu savo sąskaita skubiai taisyti trūkumus, kilusius dėl nepakankamos darbo kokybės, blogos konstrukcijos ir nestandartinių medžiagų. Pataisytų ar pakeistų dalių garantija visada prasideda naujo remonto užbaigimo dieną. 

GARANTINIS APTARNAVIMAS

Garantinis aptarnavimas ir remontas apima visas transporto, pristatymo, kelionės, apgyvendinimo ir darbo išlaidas, vadybos ir muitinės išlaidas ir mokesčius. 
Tikimasi, kad aptarnavimas bus atliekamas normaliomis darbo valandomis. 

Darbų apimtis

1.1. Betoninių plytelių klojimas ant smėlio pagrindo

· Dangos tipas: betoninės plytelės, matmenis derinti su užsakovu arba vertinti tokio pat dydžio kaip esamos; spalva – pilka arba artima natūraliai betono spalvai;

· Klojimo pagrindas:

· 10 cm storio smėlio pagrindas (sijotas smėlis, drėkinamas ir tankinamas sluoksniais);

· Klojimo būdas:

· Plytelės klojamos eilių metodu, naudojant tarpelius 3–5 mm, užpildant tarpus smulkiu sijotu smėliu.

· Paviršius išlyginamas ir sutankinamas vibroplokšte su guminėmis apsaugomis.

1.2. Betoninių vejos bortų įrengimas

· Elementas: betoniniai vejos bortai 1000x80x200 mm; spalva – pilka.

· Pagrindas: 10 cm betono (C12/15) pagrindas po kiekvienu bortu.

· Tvirtinimas: šoniniai šlaitai užpilami ir sutankinami gruntu, rekomenduojama naudoti betonavimo viršų iki dangos aukščio.

· Montavimo tikslumas: leidžiamas horizontalus nuokrypis – ne daugiau kaip ±1 cm per 5 m; vertikalus – ±5 mm.

1.3. Lauko laiptų betonavimas ir apklijavimas betoninėmis trinkelėmis

· Laiptų konstrukcija:

· Betonuojami monolitiniai gelžbetoniniai laiptai, laikančioji konstrukcija – betonas ne žemesnės nei C20/25 klasės. Įrengiamas pamatas.
· Pakopos:

· Minimalus pakopos aukštis – 15 cm, gylis – 30 cm; turi būti vienodi visame laiptų aukštyje.

· Nuolydis – nuo pakopos priekinės briaunos link vidaus apie 1–2 %.

· Apdaila:

· Apklijuojama betoninėmis trinkelėmis 200x100x60 mm (šviesiai pilkos arba grafito spalvos).

· Trinkelės klijuojamos naudojant šalčiui atsparius elastingus plytelių klijus, siūlės užpildomos elastingu glaistu.

· Antiskid reikalavimai:

· Paviršius turi būti neslidus.



2. Darbų atlikimo reikalavimai

· Darbų kokybė: turi atitikti STR 1.03.01:2016, STR 2.03.01:2001 ir kitus galiojančius statybos reglamentus.

· Aplinkos apsauga: darbo metu užtikrinti dulkių, triukšmo ir šiukšlių kontrolę; išardytos dangos ir kitos atliekos turi būti išvežtos į licencijuotus atliekų tvarkytojus.



3. Kiti reikalavimai

· Rangovas prieš pradedant darbus pateikia darbų atlikimo grafiką, darbų technologines korteles ir naudojamų medžiagų atitikties deklaracijas.

